Geografija Slovenije
Slovenija je država koja se nalazi u južnom dijelu Srednje Evrope, naslanja se na područje Alpa a na jugozapadu izlazi na Jadransko more. Alpski dio Slovenije koji obuhvata Julijske i Kamniško-Savinjske Alpe kao i planinski lanac Karavanke i Pohorsko gorje dominira sjevernom Slovenijom, duž njene granice prema Austriji. Slovenska morska obala se proteže dužinom od oko 43 km, nalazi se na sjevernom Jadranu, između priobalnih dijelova Hrvatska i Italije. Dio Slovenije južno od rijeke Save spada u Balkansko poluostrvo, tj. Balkan. Termin Krš potiče od kraškog platoa jugozapadne Slovenije (slovenski: Kras), krečnjačke regije podzemnih rijeka, klisura i pećina koja se prostire između glavnog grada Ljubljane i Mediterana.